Държавен вестник, бр. 45, 2012 г., стр. 61

БРОЙ  45	
Д Ъ Р Ж А В Е Н  В Е С Т Н И К 	
СТР.  61  
Чл. 81. Установяването на нарушенията, 
издаването, обжалването и изпълнението на 
наказателните постановления се извършват по 
реда на Закона за административните наруше­
ния и наказания.
ДОПЪЛНИТЕЛНА РАЗПОРЕДБА
§ 1. По смисъла на този закон:
1. „Блокираща квота“ е правото на публич­
ния партньор, който участва в публично-частно 
дружество, да осуети приемането на определено 
с този закон или с устава, съответно с учре­
дителния акт/дружествения договор, решение.
2. „Държавни публичноправни организации“ 
са публичноправните организации:
а) които получават финансиране от държав­
ния бюджет или от бюджетите на държавното 
обществено осигуряване или на Националната 
здравноосигурителна каса, с изключение на 
случаите, когато обектът, с който се извършва 
дейността от обществен интерес, е общинска 
собственост, или
б) които са обект на управленски контрол 
от органи на изпълнителната власт по чл. 19, 
ал. 2 и 4 от Закона за администрацията, или 
в) на които повече от половината от чле­
новете на управителния или контролния им 
орган се определят от орган на изпълнителната 
власт по чл. 19, ал. 2 и 4 от Закона за адми­
нистрацията, или
г) на които са предоставени за управление 
обекти или имоти – държавна собственост.
3. „Непреодолима сила“ има значението, 
определено в Търговския закон.
4. „Обществен интерес“ има значението, 
определено в Закона за дейностите по предос­
тавяне на услуги. 
5. „Общински публичноправни организации“ 
са публичноправните организации:
а) които получават финансиране от общин­
ския бюджет, или
б) които са обект на управленски контрол 
от общинския съвет или общинският съвет 
определя повече от половината от членовете 
на управителния или контролния им орган, или
 в) на които са предоставени за управление 
обекти или имоти – общинска собственост, 
включително когато получават финансиране 
от държавния бюджет, държавното обществено 
осигуряване или Националната здравноосигу­
рителна каса.
6. „По-добра стойност на вложените пуб­
лични средства“ е постигане на по-високо 
качество на услугата от обществен интерес на 
същата или на по-ниска цена или постигане на 
същото качество на услугата на по-ниска цена 
в сравнение с други начини за предоставяне 
на услугата от обществен интерес.
7. „Поносимост за бюджета“ е възможност­
та за извършване на разходите по съответния 
проект в рамките на бюджетните ограничения 
по бюджета на съответното ведомство, община 
или публичноправна организация.
8. „Програмен период“ е периодът, съвпа­
дащ със съответната многогодишна финансова 
рамка на Европейския съюз.
9. „Публично предприятие“ е държавно 
предприятие, създадено по реда на чл. 62, ал. 3 
от Търговския закон, еднолично търговско 
дружество с държавно, съответно с общинско 
имущество, както и търговско дружество, ка­
питалът на което е собственост на един или 
повече публични партньори.
10. „Публичноправна организация“ има зна­
чението, определено в Закона за обществените 
поръчки. Публичноправна организация е и 
публичното предприятие. 
11. „Риск за наличност“ е вероятността от 
настъпването на събитие, факт или обстоятел­
ство, което оказва влияние върху експлоатаци­
онната годност на обекта и/или върху обема и 
качеството на услугата от обществен интерес 
съгласно договорените условия и стандарти, 
определени в техническите спецификации.
12. „Риск за търсене на услугата“ е пазарният 
риск, породен от събитие, факт или обстоятел­
ство, което оказва влияние върху търсенето на 
услугата от обществен интерес.
13. „Ръководител на ведомство“ е орган на 
централната изпълнителна власт и областен 
управител, на когото е възложено управление 
на държавна собственост и/или извършването 
на дейност от обществен интерес.
14. „Строителен риск“ е вероятността от 
настъпването на събитие, факт или обстоятел­
ства, които оказват влияние върху договорените 
размер на инвестиционните разходи за стро­
ителство и срок за въвеждане в експлоатация 
на обекта, чрез който се предоставя услугата 
от обществен интерес. 
15. „Строителство“ има значението, опреде­
лено в Закона за обществените поръчки.
16. „Съществени рискове“ са строителният 
риск, рискът за наличност и рискът за търсене 
на услугата.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. (1) Министерският съвет приема подза­
коновите нормативни актове по прилагането на 
закона и привежда действащите подзаконови 
нормативни актове в съответствие с него в 
срок до влизането му в сила. 
(2) Националната програма за публично-
частно партньорство и Планът за действие за 
програмния период 2014 – 2020 г. се приемат от 
Министерския съвет до 30 юни 2013 г. В срока 
по изречение първо общинските съвети допъл­
ват програмата за реализация на общинския 
план за развитие с раздел за общинските ПЧП. 
(3) В срок до 30 юни 2013 г. министърът на 
финансите организира създаването и поддър­
жането на регистъра на ПЧП по чл. 24.
§ 3. В Закона за държавната собственост 
(обн., ДВ, бр. 44 от 1996 г.; изм., бр. 104 от 
1996 г., бр. 55, 61 и 117 от 1997 г., бр. 93 и 124